Hilmar Kass

Poul Martin Hilmar Kass (1926–2023) var en færøysk politiker og sjømannsskolelærer. Han var medlem av det færøyske Lagtinget fra 1966 til 1988 og formann i Sjálvstýrisflokkurin fra 1971 til 1994.

 Liv og virke 
Han var sønn av fiskeskipper og indremisjonsmann Bartal Johansen og Súsanna (Sanna) Lamhauge. Han er nest eldst av ti søsken. Familien drev senere handel og rederi på Strendur.

Han reiste til sjøs med faren som 16-åring og tok etter hvert styrmanns-, skipsfører- og telegrafisteksamen. Han gikk Føroya Læraraskúli og underviste så ved middel- og realskolen samt gymnaset i Tórshavn. I 1969 ble han lærer ved sjømannsskolen i Tórshavn. Kass ble assisterende rektor i 1973 og rektor i første halvår av 1994, hvorpå han avgikk med pensjon.

Kass var innvalgt på Lagtinget fra Suðurstreymoy fra 1966 til 1988. Hele tiden ledet han Sjálvstýrisflokkurins lagtingsgruppe. Han var også formann i Lagtingets markedskomité fra 1970 til 1974 og fra 1981 til 1988. Kass var styreformann i forsikringsmonopolet Tryggingarsambandið Føroyar fra 1985 til 1997.

Hilmar Kass var farbror til tidligere lagtingsmann Jákup Sverri Kass.

 Æresbevisninger 
Hilmar Kass ble utnevnt til ridder av Dannebrogordenen i 1973.

 Referanser 

Kategori:Færøyske lagtingsmedlemmer
Kategori:Færøyske pedagoger
Kategori:Færøyske sjøfolk
Kategori:Riddere av Dannebrogordenen
Kategori:Personer fra Strendur
Kategori:Portal:Færøyene/artikler